Idrògen
L'idrògen a l'é l'element pì leger e pì bondos ant l'univers.
Ëd sòlit as treuva lijà a d'àutri element an molécole pì o men complicà: da l'eva a j'idrocarbur.
Ant la forma ëd molécola biatòmica  a esist ëscasi nen. Costa molécola a l'ha un diàmeter d'1 Å.
L'idrògen a l'é n'element motobin infiamàbil.

La produssion dl'idrògen
L'idrògen a peul esse fabricà con l'eletrolisi dl'eva, lòn ch'a costa na gran quantità d'energìa.
Ëd sòlit a ven prodòt a parte da gas natural e petròli, lòn ch'a fa seurte d'anidrid carbònica, e a l'é dzortut dovrà ant l'andustria petrolchìmica e chìmica.

Element chìmich